**OBRAZLOŽENJE GODIŠNJEG IZVJEŠTAJA O IZVRŠENJU PRORAČUNA OPĆINE BRESTOVAC ZA 2019.GODINU**

### IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA

U 2019. godini Općina Brestovac nije se zaduživala.

### II. IZVJEŠTAJ O KORIŠTENJU TEKUĆE PRORAČUNSKE PRIČUVE

Sukladno članku 56. Zakona o proračunu ("Narodne novine" broj 87/08, 136/12 i 15/15) sredstva proračunske zalihe koriste se za nepredviđene namjene, za koje u proračunu nisu osigurana sredstva ili za namjene za koje se tijekom godine pokaže da za njih nisu utvrđena dovoljna sredstva jer ih pri planiranju proračuna nije bilo moguće predvidjeti.

Sredstva proračunske zalihe mogu iznositi najviše 0,50 posto planiranih proračunskih prihoda bez primitaka, a visina sredstava proračunske zalihe utvrđuje se odlukom o izvršavanju proračuna.U Proračunu z a 2018. godinu p l a n i r a n a j e u iznosu od 30.000,00 kuna . Proračunska zaliha u 2019.godini nije korištena.

### IZVJEŠTAJ O DANIM JAMSTVIMA

Sukladno članku 91. Zakona o proračunu, JLP(R)S može dati jamstvo pravnoj osobi u njezinom većinskom izravnom ili neizravnom vlasništvu i ustanovi čiji je osnivač za ispunjenje obveza pravne osobe i ustanove, ali prije davanja jamstva JLP(R)S potrebno je ishoditi suglasnost Ministarstva financija te se dano jamstvo uključuje u opseg mogućeg zaduženja JLP(R)S. U 2019. godini Općina Brestovac nije izdavala jamstva sukladno članku 91. Zakona.

U 2019.g. Općina Brestovac izdala je bjanko zadužnice Ministarstvu regionalnog razvoja i fondova EU Fondu za zaštitu okoliša i energetsku učinkovitost kao jamstva po ugovorima:

|  |  |  |  |  |  |  |
| --- | --- | --- | --- | --- | --- | --- |
| Red.  broj | Datum | Iznos zadužnice | Vjerovnik | Svrha | Broj ovjere | Napomena |
| 1 | 11.06.2019. | Do 500.000,00 | RH,Ministarstvo regionalnog razvoja i fondova Europske unije | Jamstvo po ugovoru | OV-5559/2019 | Sanacija kolničke konstrukcije Brestovac-Dolac |
| 2 | 11.06.2019. | Do 500.000,00 | RH,Ministarstvo regionalnog razvoja i fondova Europske unije | Jamstvo po ugovoru | OV-5558/2019 | Adaptacija mjesnog doma Pavlovci |

### 

### OBRAZLOŽENJE OSTVARENJE PRIHODA I PRIMITAKA, RASHODA I IZDATAKA U 2019.GODINI

**UVOD**

Zakonom o proračunu („Narodne novine“, broj 87/08, 136/12 i 15/15) i Pravilnikom o polugodišnjem i godišnjem izvještaju o izvršenju proračuna (Narodne novine 24/13, 102/17) općinski načelnik je obvezan do 01. lipnja tekuće godine izraditi i dostaviti Vijeću Godišnji izvještaj o izvršenju proračuna.

Osnovna svrha navedenog izvještaja je dati informacije o:

-planiranim i ostvarenim polugodišnjim prihodima i rashodima, primicima i izdacima iskazanim prema proračunskim klasifikacijama,

-izvršenim preraspodjelama u tijeku izvještajnog razdoblja,

-stanju duga,

-ostvarenju postavljenih planova i

-uspješnosti ispunjenja postavljenih ciljeva.

Sukladno navedenom, a temeljem Zakona i Pravilnika, Godišnji izvještaj o izvršenju proračuna

sadrži:

opći dio proračuna koji čini:

1. Sažetak A. Računa prihoda i rashoda i B. Računa financiranja
2. Račun prihoda i rashoda po ekonomskoj klasifikaciji
3. Račun prihoda i rashoda po izvorima financiranja
4. Račun rashoda po funkcijskoj klasifikaciji
5. Račun financiranja po ekonomskoj klasifikaciji

posebni dio proračuna po:

1. organizacijskoj klasifikaciji,
2. programskoj klasifikaciji

obrazloženje ostvarenja prihoda i primitaka, rashoda i izdataka

izvještaj o zaduživanju na domaćem i stranom tržištu novca i kapitala

izvještaj o danim jamstvima i izdacima po jamstvima

izvještaj o korištenju proračunske zalihe

Financiranje javnih rashoda i izdataka Općine Brestovac tijekom 2019. godine planirano je sljedećim financijsko-planskim dokumentima:

Proračun Općine Brestovac za 2019. i projekcije za 2020. i 2021. godinu kojim su

utvrđeni prihodi i primici u ukupnom iznosu od 10.335.000,00 te Odluka o

izvršavanju Općine Brestovac za 2019. godinu

I. Izmjene i dopune Proračuna Općine Brestovac za 2019. godinu, kojima su ukupni prihodi i

primici utvrđeni u iznosu 10.991.000,00 kuna, a rashodi i izdaci u iznosu 10.712,00 kuna s

planiranim viškom prihoda za pokriće manjka iz 2018.godine.

II.Izmjene i dopune Proračuna Općine Brestovac za 2019.godinu

Iz sažetka općeg dijela vidljivo je da su u izvještajnom razdoblju ostvareni prihodi i primici od 10.791.493,35 kuna, te realizirani rashodi od 9.541.862,03 kune, te je rezultat izvještajnog razdoblja višak prihoda u iznosu od 1.249.631,33 kuna.

Kako je Godišnjim izvještajem o izvršenju Proračuna Općine Brestovac za 2018. godinu utvrđen manjak prihoda/ primitaka nad rashodima / izdacima u iznosu od 278.300,15 kuna koji je pokriven u 2019.godini rezultat poslovanja na kraju 2019. godine iznosi višak prihoda u iznosu od 971.331,17 kn.

U nastavku Obrazloženja ostvarenja prihoda i primitaka, rashoda i izdataka daju se detaljni

opisni i brojčani prikaz ostvarenja prihoda i primitaka te rashoda i izdataka u 2019. godini.

### PRIHODI I PRIMICI

U 2019.g. ukupno je ostvareno 10.682.145,04 kn prihoda što je 26 % više u odnosu na isto razdoblje prethodne godine i 99 % u odnosu na plan . Najviši udio u ostvarenju imaju prihodi od poreza ( skupina 61 ) - 69,20% , zatim prihodi od upravnih i administrativnih pristojbi (skupina 65)-15,53% te pomoći (skupina 63)- 12,00%.U odnosu na 2018.godinu značajan je i porast prihoda od upravnih i administrativnih pristojbi odnosno od doprinosa za šume jer je povećana stopa izdvajanja.

|  |  |  |  |
| --- | --- | --- | --- |
| **LEGENDA** | | Plan | Ostvarenje 2019 |
| Vrsta prihoda/primitka | |  |  |
| 61 | Prihodi od poreza | 7.290.000,00 | 7.467.388,12 |
| 63 | Pomoći iz inozemstva i | 1.310.000,00 | 1.294.472,53 |
|  | od subjekata unutar |  |  |
|  | općeg proračuna |  |  |
| 64 | Prihodi od imovine | 360.000,00 | 240.127,30 |
| 65 | Prihodi od upravnih i | 1.781.000,00 | 1.676.127,09 |
|  | administrativnih |  |  |
|  | pristojbi, pristojbi po |  |  |
|  | posebnim propisima i |  |  |
|  | naknada |  |  |
| 68 | Kazne, upravne mjere i | 10.000,00 | 4.030,00 |
|  | ostali prihodi |  |  |
| 71 | Prihodi od prodaje | 150.000,00 | 105.765,77 |
|  | neproizvedene |  |  |
|  | dugotrajne imovine |  |  |
| 72 | Prihodi od prodaje | 90.000,00 | 3.582,54 |
|  | proizvedene dugotrajne |  |  |
|  | imovine |  |  |
|  |  | **10.991.000,00** | **10.791.493,35** |
|  |  |  |  |

### RASHODI I IZDACI

U izvještajnom razdoblju izvršeno je ukupno 9.541.862,03 kuna rashoda i izdataka što je 11 % više u odnosu na isto razdoblje prethodne godine i 89 % od planiranih rashoda i izdataka.Redovni rashodi financiranja rada općinske uprave i kontinuirani rashodi koji se odnose na financiranje udruga izvršeni su u skladu s prethodnim razdobljima te planiranom dinamikom.

Najveći udio u ukupnim rashodima imaju rashodi za nabavu i dodatna ulaganja na imovini (skupina 41,42 i 45)- 42,98% zatim materijalni rashodi ( skupina 32)- 27,94%,. Rashodi za zaposlene- skupina 31 ima udio od 8,64%, ali u te rashode ulaze i plaće za javne radove. Ostali rashdi odnose se na financijske rashode (skupina 34), subvencije (skupina 35), pomoći (skupina 36),naknade građanima i kućanstvima (skupina 37) i donacije (skupina 38).

|  |  |  |  |
| --- | --- | --- | --- |
| **LEGENDA** | | Plan | Ostvarenje 2019 |
| Vrsta rashoda/izdatka | |  |  |
| 31 | Rashodi za zaposlene | 846.000,00 | 824.255,87 |
| 32 | Materijalni rashodi | 2.908.000,00 | 2.666.324,19 |
| 34 | Financijski rashodi | 105.000,00 | 70.430,68 |
| 35 | Subvencije | 30.000,00 | 26.715,00 |
| 36 | Pomoći dane u | 90.000,00 | 83.640,05 |
|  | inozemstvo i unutar |  |  |
|  | općeg proračuna |  |  |
| 37 | Naknade građanima i | 470.000,00 | 420.378,10 |
|  | kućanstvima na temelju |  |  |
|  | osiguranja i druge |  |  |
|  | naknade |  |  |
| 38 | Ostali rashodi | 1.405.000,00 | 1.348.591,27 |
| 41 | Rashodi za nabavu | 500.000,00 | 460.321,34 |
|  | neproizvedene |  |  |
|  | dugotrajne imovine |  |  |
| 42 | Rashodi za nabavu | 1.253.000,00 | 1.010.270,93 |
|  | proizvedene dugotrajne |  |  |
|  | imovine |  |  |
| 45 | Rashodi za dodatna | 3.105.000,00 | 2.630.934,60 |
|  | ulaganja na |  |  |
|  | nefinancijskoj imovini |  |  |
|  |  | **10.712.000,00** | **9.541.862,03** |
|  |  |  |  |

#### Organizacijska klasifikacija

Proračun Općine Brestovac sukladno Pravilniku o proračunskim klasifikacijama strukturiran je u jednom razdjelu- Jedinstveni upravni odjel koji se sastoji od 1 glave:

* Jedinstveni upravni odjel

#### Programska klasifikacija

Programska klasifikacija uspostavlja se definiranjem programa, aktivnosti i projekata. Program je skup neovisnih, usko povezanih aktivnosti i projekata usmjerenih ispunjenju zajedničkog cilja. Program se sastoji od jedne ili više aktivnosti i/ili projekata, a aktivnost i projekt pripadaju samo jednom programu.

Za obavljanje poslova iz samoupravnog djelokruga Općine Brestovac, kao i poslova državne uprave koji su preneseni na Općinu, ustrojen je Jedinstveni upravni odjel. Jedinstveni upravni odjel obavlja poslove iz samoupravnog djelokruga Općine kao jedinice lokalne samouprave, sukladno zakonima i drugim propisima i to:

* Poslove iz oblasti društvenih djelatnosti (kulture, sporta, brige i odgoja djece predškolske dobi, osnovnog školstva, socijalne skrbi, zdravstva, udruga građana)
* Poslove iz oblasti komunalnog gospodarstva (izrada programa održavanja objekata i uređaja komunalne infrastrukture i drugih objekata kojih je investitor općina)
* Poslove iz oblasti prostornog uređenja i zaštite okoliša
* Poslove pripreme akata u gospodarenju nekretninama u vlasništvu općine (prodaja i zakup nekretnina, najam stanova i zakup poslovnih prostora)
* Poslove vođenja financijskog i materijalnog poslovanja općine,poslove opće uprave (opće i kadrovske poslove, obavljanje poslova i evidencija iz oblasti rada i radnih odnosa, osiguravanje tehničkih uvjeta za rad Jedinstvenog upravnog odjela, poslovi prijemne kancelarije, arhiviranje i otprema pošte, poslovi nabave robe i usluga)
* Poslove vezane uz protupožarnu i civilnu zaštitu
* Poslove unapređenja rada lokalne samouprave i slično.

Za ostvarenje svih programa utrošeno je 9.541.862,03 kune. Detaljni opisi programa i regulatorna osnova za njihovo uvođenje nalaze se u obrazloženju uz Proračun Općine Brestovac za 2019.g.

|  |  |  |  |  |
| --- | --- | --- | --- | --- |
| **LEGENDA** | | Plan | Ostvarenje 2019 |  |
| Program | |  |  |  |
| 1001 | JAVNA UPRAVA I ADMINISTRACIJA | 1.643.000,00 | 1.523.101,29 |  |
| 1002 | ODRŽAVANJE KOMUNALNE | 936.000,00 | 954.988,72 |  |
|  | INFRASTRUKTURE |  |  |  |
| 1003 | KAPITALNA ULAGANJA U KOMUNALNU | 3.445.000,00 | 2.846.961,49 |  |
|  | INFRASTRUKTURU |  |  |  |
| 1004 | POTICANJE RAZVOJA GOSPODARSTVA I | 32.000,00 | 27.715,00 |  |
|  | ENERGETSKE UČINKOVITOSTI |  |  |  |
| 1005 | SOCIJALNA SKRB, JAVNO ZDRAVSTVO I | 762.000,00 | 715.293,60 |  |
|  | KULTURA |  |  |  |
| 1006 | ŠKOLSTVO I PREDŠKOLSKI ODGOJ | 155.000,00 | 118.701,05 |  |
| 1007 | ZAŠTITA I SPAŠAVANJE | 502.000,00 | 448.863,17 |  |
| 1008 | ŠPORT I REKRACIJA | 230.000,00 | 204.722,27 |  |
| 1009 | MJESNA SAMOUPRAVA | 1.402.000,00 | 1.341.804,63 |  |
| 1010 | PROSTORNO PLANSKA I PROJEKTNA | 922.000,00 | 781.111,74 |  |
|  | DOKUMENTACIJA |  |  |  |
| 1011 | OTKUP, PRODAJA I ZAKUP ZEMLJIŠTA | 105.000,00 | 53.000,00 |  |
| 1012 | KOMUNALNE DJELATNOSTI VLASTITOG | 467.000,00 | 420.122,50 |  |
|  | POGONA |  |  |  |
| 1013 | JAVNI RADOVI | 111.000,00 | 105.476,57 |  |
|  |  | **10.712.000,00 kn** | **9.541.862,03 kn** |  |
|  |  |  |  |  |

**VI. BILANČNE STAVKE**

**Stanje obveza općine na dan 31.12.2019.g.**

Obveze za zaposlene 64.720,67

Obveze za materijalne rashode 139.623,74

Obveze za financijske rashode 235,81

Obveze za subvencije 2.425,00

Obveze za naknade građanima i kućanstvima 10.152,00

Obveze za kapitalne pomoći 0,00

Ostale obveze 6.302,79

Obveze za dodatna ulaganja na nefinancijskoj imovini 598.311,69

Ukupno 821.771,20

**Financijska imovina Općine na dan 31.12.2019.g**

Ukupna financijska imovina Općine Brestovac iznosi 5.642.613 kn, a sastoji se od:

novac u banci i blagajni- 1.807.898 kn

depoziti u poslovnim bankama- 1.171 kn

udjeli u trgovačkim društvima- 2.633.800 kn

potraživanja za prihode poslovanja – 628.961 kn

potraživanja za prodaju poljopr. zemljišta- 570.783 kn (100% zaduženje prihoda)

Brestovac,ožujak 2020.godine

OPĆINSKI NAČELNIK

Zdravko Mandić